Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 578/12/8802	Košice I, 4.2.2013
EEČ : 2-63-46-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: manažér
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 166,00 € 
b.	Peňažná suma určená na všeobecne prospešné účely: 83,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 83,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: manažér
realizované policajtom Obv.odd. PZ XXXXX pod spisovou značkou XXXXX
dňa 19.02.2012 v presne nezistenom čase ako zodpovedný pracovník za projekt výstavby nového osvetlenia pre Mesto Košice dal pokyn pracovníkovi Eltodo osvetlenie s.r.o. XXXXX, aby vykonal výkopové práce na rohu ulíc Moyzesovej a Poštovej v Košiciach, kde tento následne v poobedňajších hodinách neúmyselne poškodil krompáčom 2 ks telekomunikačných káblov, čím takto pre spoločnosť Slovak Telecom, a.s., ul. XXXXX 10, XXXXX spôsobil škodu vo výške 883,50 €
Odôvodnenie: 

Uznesením policajta OO PZ KXXXXX zo dňa 20.09.2012 bolo začaté trestné stíhanie a následne uznesením zo dňa 10.10.2012 vznesené obvinenie XXXXX za prečin poškodzovanie a ohrozovanie prevádzky všeobecne prospešného zariadenia podľa § 288 Trestného zákona na tom skutkovom základe, ako je uvedené vo výrokovej časti tohto uznesenia.        

Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

	Obvinený a poškodený uzavreli dňa 18.01.2013 dohodu o zmieri, v rámci ktorej poškodený požadoval náhradu škody vo výške 883,50 €. Poškodený zároveň uviedol, že mu obvinený túto sumu uhradil v novembri 2012.

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.  

	Dňa 23.01.2013 obvinený zložil na účet Krajskej prokuratúry v XXXXX peňažnú sumu na všeobecne prospešné účely vo výške 166,-€, určenú podľa dohody o zmieri pre neziskovú organizáciu XXXXX, vo výške 83,-€ a na peňažnú pomoc obetiam trestnej činnosti vo výške 83,-€. Táto suma je primeraná závažnosti spáchaného trestného činu.

	Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná  sťažnosť, ktorú  možno  podať do troch dní od jeho oznámenia na Okresnú prokuratúru 
Košice I. Sťažnosť má odkladný účinok.

Mgr. Jozef Stanko
prokurátor